Pärast ERR kasutajakonto loomist saan enda kohta kogutud infot hallata oma kasutajaprofiili lehel. Seal saan teha järgmisi toiminguid:

Muuta e-posti aadressi

Muuta salasõna

Muuta Eesti vabariigi residentsuse infot

Kustutada kasutajakonto

Iga kasutaja kohustub veebikeskkonnas kasutatavat kasutajanime ja salasõna salajas hoidma ning teavitama ERR-i juhul, kui tema kasutajanimi ja parool satuvad kolmanda isiku valdussesse. ERR ei vastuta sellise isikuandmete lekke eest, mille on põhjustanud veebikeskkonda kasutava isiku enda tegevus või tegevusetus.

Kasutajal on võimalik tutvuda enda kohta kogutud andmetega, nõuda kasutajakontoga seotud isikuandmete kustutamist ning esitada ERR-ile taotlus ERR-i poolt kogutud andmete uuendamiseks/parandamiseks aadressile andmekaitse@err.ee. Täiendavalt on kasutajal õigus pöörduda kaebusega Andmekaitse Inspektsiooni poole aadressil Väike-Ameerika 19, 10129 Tallinn, info@aki.ee.